**Bror Göran «Benny» Andersson** (født 16. desember 1946 i Stockholm) er en svensk komponist og musiker best kjent for sitt samarbeide med Björn Ulvaeus og som en av grunnleggerne av ABBA. Han har også vært medlem av The Hep Stars og er også kapellmester i og medlem av Benny Anderssons Orkester (BAO).

I årene 1949–1952 bodde familien Andersson i Eskilstuna, der også et annet blivende ABBA-medlem, Anni-Frid Lyngstad, vokste opp.

Både Anderssons far og farfar pleide å spille litt musikk og da han var seks år fikk Benny sitt første musikkinstrument; et trekkspill. Da han var ti begynte han å spille piano.

Hep Stars
---------

Benny Andersson opptrådte først som popstjerne i The Hep Stars fra Stockholm. År 1964 ble Benny Andersson oppdaget av Sven Hedlund da han spilte sammen med Elverkets Spelmanslag. Han ble deretter medlem i Hedlunds popband The Hep Stars. 1965 hadde Andersson begynt å skrive en hel del låter for Hep Stars, blant annet «No Response» og «Sunny Girl». Gruppa hadde sitt store gjennombrudd våren 1965 med bl.a. «Cadillac» og «Farmer John». Benny spilte orgel og piano og komponerte flere av bandets største hits: «Sunny girl», «Wedding» (sammen med vokalisten Svenne Hedlund), «Consolation» (alle i 1966) og «It's nice to be back» (som var B-siden på «Malaika» i 1967).

Det originale Hep Stars ble splittet tidlig på høsten 1969. Mens de andre bandmedlemmene flere ganger har pustet liv i bandet igjen (i perioden 1973 til ut på 1980-tallet riktignok under navnet Gummibandet), ønsket naturlig nok ikke Benny Andersson, med verdenssuksessen han oppnådde med ABBA og som komponist av musikaler, å delta i noen av disse gjenopplivingsforsøkene. Til 50-årsjubileet i 2014 var Svenne Hedlund eneste originalmedlem, da de også utga CD-en «The Hep Stars 50th Anniversary 1964-2014» med nyinnspillinger av låter fra bandets repertoar på 1960-tallet.

Pre-ABBA
--------

Benny Andersson innledet et komponistsamarbeid med Björn Ulvaeus, fra Hootenanny Singers, allerede med noen hitlåter for The Hep Stars. I 1970 gikk de to sammen om å utgi LP-en «Lycka»- Fra dette albumet ble singelen «Hej gamle man!» en populær og ofte spilt låt på P3. I 1971 begynte de å opptre med vokalistene Agnetha Fältskog og Anni-Frid Lyngstad under navnet Agnetha, Anni-Frid, Björn & Benny, og det var under dette navnet deres første singel, «People need love», ble utgitt i 1972. Senere samme år oppsto navnet ABBA av initialene i fornavnene.

ABBA
----

Gruppen ut sin första singel, «People Need Love», i 1972 og deltok med navnet "Björn, Benny, Agnetha och Anni-Frid" i Melodifestivalen 1973 med «Ring ring». Låten endte på tredje plass, men dette hindret ikke gruppen fr å få sin første større internasjonale suksess.

ABBA fikk sitt aller største gjennombrudd da de i 1974 vant Melodi Grand Prix med låten «Waterloo». Etter «Waterloo» tok det et og et halvt år til neste suksess, da ABBA fikk en hit med låten «SOS». Den derpå etterfølgende singelen «Mamma Mia» klatret helt til førsteplass på hitlistene i Storbritannia, hvilket høynet gruppens status der. I årene mellom 1974 og 1980 hadde ABBA 9 låter som gikk helt til topps på Englandslistan og en låt som gikk til topps i USA.

ABBA ble en av verdens mest populære popgrupper gjennom alle tider med låter som «Dancing Queen», «Fernando», «Take a Chance on Me», «Voulez-Vous», «Knowing Me, Knowing You» og «Money, Money, Money». Med et fåtall av unntak ble samtlige ABBA-låtar skrevet av Benny Andersson, Stig "Stikkan" Anderson og Björn Ulvaeus.

Etter ABBA fortsatte samarbeidet med Björn Ulvaeus, blant annet med musikalene *Chess* og *Kristina från Duvemåla*. I 2001 startet Andersson sitt eget orkester, *Benny Anderssons Orkester*, som besto av 16 musikervenner. De har utgitt tre album; i 2001, 2004 og 2009.

Annet
-----

Andersson og Ulvaeus har sammen produsert og skrevet låter diverse artister, blant annet Gemini och Josefin Nilsson. Andersson startet i 2001 Benny Anderssons Orkester, bestående av seksten av hans musikervenner. I 2003 åpnet Hotel Rival i Stockholm. Hotellet eies av Benny Andersson.

Andersson ble utnevnt til professor 2002 og ble medlem av Kungliga Musikaliska Akademien i 2007. Han han ble valgt til æresdoktor ved Stockholms universitets humanistiska fakultet i april 2008. I august 2012 Andersson utnevnt til æresdoktor ved Luleå tekniska universitet. Under invielsesuken av orgelet i konserthuset Studio Acusticum i Piteå uroppførte Andersson sitt spesialskrevne verk *En skrift i snön* med tekst av Kristina Lugn.

Andersson var også en av komponistene til «We Write the Story» som ble framført i åpningsnummeret i Eurovision Song Contest 2013.

Privatliv
---------

Andersson var først forlovet med Christina Grönvall og fikk med henne barna Peter Grönvall (født 1963) og Heléne Grönvall (født 1965). Deretter var Andersson gift med ABBA-medlemmet Anni-Frid Lyngstad fra 1978 til 1981. Fra 1981 er han gift med Mona Nörklit, med hvem han har sønnen Ludvig Andersson (født 1982). Benny Andersson bor med sin kone i "Villa Lido" på Djurgården.

Diskografi
----------

### Album med Hep Stars

Benny Andersson ved Stockholms universitet 2008.
* 1965 – *We and Our Cadillac* – Olga LPO 01
* 1965 – *Hep Stars on Stage* – Olga LPO 02
* 1966 – *The Hep Stars* – Olga LPO 04
* 1967 – *Jul med Hep Stars* – Olga LPO 06
* 1968 – *It's Been a Long Long Time* - Cupol CLPNS 342
* 1968 – *Songs We Sang 68* – Olga LPO 07
* 1969 – *Hep Stars på svenska* – Olga LPO 11
* 1970 – *How It All Started* – Efel LPE 003

### Björn & Benny

* 1970 – *Lycka*
* 1970 – «Hej gamle man!» / «Lycka» (Polar POS 1110)

### ABBA

* *Se artikkel om ABBA*

### Musikaler

* 1984 – *Chess*
* 1995 – *Kristina från Duvemåla*
* 1999 – *Mamma Mia!*
* 2013 – *Hjälp sökes*

### Gemini

* 1985 – *Gemini*
* 1987 – *Geminism*

### Soloalbum

* 1987 – *Klinga mina klockor*
* 1989 – *November 1989*
* 2017 – *Piano*

### Orsa spelmän

* 1988 *–* Orsa Spelmän
* 1990 – *Fiolen min*
* 1998 – *Ödra*

### Benny Anderssons Orkester

* 2001 – *Benny Anderssons Orkester*
* 2004 – *BAO!*
* 2005 – *BAO på turné*
* 2007 – *BAO 3*
* 2009 - *Story of a Heart*
* 2011 – *O klang och jubeltid*
* 2012 – *Tomten har åkt hem*
* 2016 – *Mitt hjärta klappar för dig*

Filmmusikk (utvalg)
-------------------

* 1987 – *Mio min Mio*
* 2003 – *Chess*
* 2005 – *Asta Nilssons sällskap*
* 2007 – *Du levande*
* 2008 – *Mamma Mia!*
* 2012 – *Palme*
* 2015 – *Cirkeln*

Priser og utmerkelser (utvalg)
------------------------------

| Årstall | Priser og utmerkelser |
| --- | --- |
| 2001 | Exportpriset sammen med Björn Ulvaeus |
| 1999 | Årets svensk i världen sammen med Björn Ulvaeus |
| 1995 | Edvardpriset sammen med Björn Ulvaeus |

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Musicalics, oppført som Benny Anderson, Musicalics komponist-ID 86515[Hentet fra Wikidata]
3. ↑   Genealogics, genealogics.org person ID I00567606[Hentet fra Wikidata]
4. ↑   Roglo, Roglo person ID p=benny;n=andersson[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   www.insider.com[Hentet fra Wikidata]
7. 1 2   Genealogics[Hentet fra Wikidata]
8. 1 2   www.regeringen.se, besøkt 27. juli 2023[Hentet fra Wikidata]

Eksterne lenker
---------------

* The Hep Stars International Official Website – Benny Anderrson before ABBA
* (en) Benny Andersson på Internet Movie Database Rediger på Wikidata

* (sv) Benny Andersson i Svensk Filmdatabas Rediger på Wikidata

* (da) Benny Andersson på Filmdatabasen Rediger på Wikidata

* (fr) Benny Andersson på Allociné Rediger på Wikidata

* (en) Benny Andersson på AllMovie Rediger på Wikidata

* (en) Benny Andersson hos The Movie Database Rediger på Wikidata

* (en) Benny Andersson hos Internet Broadway Database Rediger på Wikidata
* (en) Benny Andersson på Apple Music Rediger på Wikidata

* (en) Benny Andersson på Discogs Rediger på Wikidata

* (en) Benny Andersson på MusicBrainz Rediger på Wikidata

* (en) Benny Andersson på SoundCloud Rediger på Wikidata

* (en) Benny Andersson på Spotify Rediger på Wikidata

* (en) Benny Andersson på Songkick Rediger på Wikidata

* (en) Benny Andersson på Last.fm Rediger på Wikidata

* (en) Benny Andersson på Genius — sangtekster Rediger på Wikidata

* (en) Benny Andersson på AllMusic Rediger på Wikidata


|  |  |  |
| --- | --- | --- |
| Forrige mottaker:Ylva Eggehorn | **Mottaker av Evert Taube-stipendet**(2002) | Neste mottaker:Owe Thörnqvist |

Portal: Sverige

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE **·** CiNii **·** KulturNav **·** MusicBrainz **·** Discogs **·** AllMusic
 |